Operaatio Outland

Operaatio Outland (Outland) on Peter Hyamsin ohjaama toimintaelokuva vuodelta 1981. Elokuva on uudelleenfilmatisointi Fred Zinnemannin klassikosta Sheriffi. Elokuvan pääosassa on Sean Connery. Elokuvan tapahtuma-aika on määrittelemätön lähitulevaisuus ja paikkana Jupiterin kuu Iossa sijaitseva titaanikaivos.

 Juoni 

Kaivoksen olot ovat äärimmäisen raskaat ja askeettiset, ja joku salakuljettaakin paikalle työtehoa lisäävää huumetta. Sheriffi McNeil (Connery) huomaa kummalliset onnettomuudet joita alkaa sattua – yksi mies muun muassa kävelee ulos ilmalukosta ilman painepukua – ja alkaa tutkia. 

Kyyninen ja katkera lääkäri dr. Lazarus (Frances Sternhagen) avustaa häntä ja huume havaitaan. 

Tutkinta meneekin vaikeaksi, koska ainoa pidätetty löytyy surmattuna sellistään ja luotettu apulaissheriffikin on tapettu.

Nyt paljastuu, että kaiken takana onkin kaivoksen johto – ja alkaa katkera aseellinen taistelu palkkamurhaajia vastaan. 

Voitokkaan lopun jälkeen McNeil sanoutuu irti virastaan ja tyrmää omahyväisen johtajan. 

Hän poistuu perheensä mukana ja sanoo viimeisenä repliikkinään haluavansa nukkua näiden kanssa mahdollisimman pitkään.

Tarinan erikoisuus on muihin tieteiselokuviin nähden se, että sädeaseita ei esiinny ensinkään vaan kaikki ampumiset tehdään tavallisilla luotiaseilla.

Arvioita
Video-oppaassa vuodelta 1994 Esko Rautakorpi pitää Operaatio Outlandia mainiosti toimivana seikkailuelokuvana ja antaa sille kolme tähteä viidestä, mikä vastaa sanallista arviota ”hyvä”.

 Lähteet 
 Videokansi, julkaistu KATSO! -lehdessä 36/1987, Antti Lindqvist
 Arvostelu, Jari Koponen, Aikakone 2/volyymi 1

 Viitteet 

Luokka:Brittiläiset toimintaelokuvat
Luokka:Tieteiselokuvat
Luokka:Vuoden 1981 brittiläiset elokuvat
Luokka:Avaruuselokuvat
Luokka:Peter Hyamsin ohjaamat elokuvat
Luokka:Dystopiaelokuvat
Luokka:Warner Brosin elokuvat